钦定古今图书集成/明伦汇编/氏族典/第094卷 > 《廖用贤尚友录》 > 苏林
## 钦定古今图书集成/明伦汇编/氏族典/第094卷 > 《廖用贤尚友录》 > 苏林

按《魏志刘劭传》：“劭同时散骑常侍陈留苏林，亦著文
赋，颇传于世。”〈注〉林字孝友，博学多通古今字指，凡诸
书传文间危疑，林皆释之。建安中，为五官将，文学甚
见礼待。黄初中，为博士给事中。文帝作《典论》，所称“苏
林”者是也。以老归第，国家每遣人就问之，数加赐遗。
年八十馀卒。